**ANHOLT BORGERFORENING**

**Referat af bestyrelsesmøde den 11-09-2022 kl. 14**

**Til stede: Karen Konge, Jakob Grell, Bjarke Fonnesbech, Gitte Andersen og Birgitte Dahl Jeppesen. Afbud fra Jakob Gede og Ulf Brøste**

**Referat**

1. **Godkendelse af referat**

Referatet godkendes.

1. **Nyt fra Borgerforeningen til Anholtposten. Input og arbejdsdeling?**

Lidt input om visionsarbejdet med de andre foreninger, lidt om fri-øansøgningen, Julebanko 20/11, flagmidler slæbested, Lidt om sæsonen? Birgitte og Karen tager til repræsentantskabsmøde, Det udførlige referat fra sagen om grøfterne? Vi sender hver især indhold til Gitte, som skriver noget samlet til Anholtposten.

1. **Projekt Fri Ø. Karen giver en foreløbig status.**

Karen var afsted på opstartsmøde og kan fortælle, at der var mange ansøgere. Vi håber, at få lov at bygge boliger, uden at skulle overholde maksimum kvm pris på almennyttige boliger. Samt få lov at have særregler for taxakørsel og reservation af færgebilletter til fastboende. Karen er tovholder på ansøgningsprocessen.

1. **Borgermøde om visioner for Anholt med Grundejer og erhvervsforening.**

Det var et fint møde. Vi aftalte at lave en visions afklarings proces. Vi vil gerne lave et fælles oplæg og få lagt en langtidsholdbar kurs for, hvor vi gerne ser Anholt bevæge sig hen. Den fælles vision skal både bruges i forhold til kommunen og forskellige fonde, men også styrke fællesskabet og udviklingen indadtil samt også bruges udadtil overfor kommende beboere.

1. **Tilskud til Sankt Hans arrangement**

Borgerforeningen skal prøve at søge midler til Skt. Hans hos Norddjurs Kommune inden 01.12. Karen aftaler muligheder med brandmyndighederne (Morten)

1. **Samarbejdet med færgeriet og overvejelser før borgermødet den. 15-9.** Det er kun Ulf og Karen, der kan deltage fra Borgerforeningen. Vi vil påtale sidste øjebliks-ændringer i sejlplanen. Vi vil ikke anbefale at gå i grupper på mødet.
2. **Klage tilsendt fra Jon Midthun i juli, se mail**

Karen svarer Jon, at det ikke er Borgerforeningens anliggende. Vi opfordrer til at han kontakter RenoDjurs, ved uklarheder om regler. Hvis han i øvrigt føler sig chikaneret er det mere et anliggende for ordensmagten (Bent Rasmussen)

1. **Nyt møde aftales til 2-11-22 kl. 17.00**